is en en fr et is is is is is is is is is is is en en is da is en is en en cs is en en is en en cs is is lv is is en en cs is is en en is en is en is en is is en is en en en is is en en en is en en en en is fr is is is is is is is is is is en is is en en et de is en is en is is en is en is is is hu en sv en is en is en is tl en is pt en is en is en en is is en en is en is en is en en is en en en en en en en sv en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label súkkulaði. Show all posts
Ég hef áður sagt ykkur frá páskaeggjaleitinni úti sem er núna orðin hefð í fjölskyldunni.
Þá fá fullorðnir og börn páskaegg, við felum það úti og allir skemmta sér konunglega við leitina.
Yfirleitt höfum við fengið vorveður eins og það gerist best, sólríkt en kalt. Þá höfum við gjarnan sest niður saman úti og notið þess að fá smá sól á okkur. Við höfum þó ekki látið páskahret slá okkur út af laginu en það urðu kannski ekki mjög erfiðir felustaðir fyrir valinu það árið!
Það eru ekki hefðbundin íslensk páskaegg í þessari leit heldur finnst okkur fullorðna fólkinu gaman að fá eitthvað alveg sniðið að okkur og auðvitað að smakka það sem hinir fengu! Við eigum nokkur pappaegg til þess að nota við þetta tilefni sem er notuð ár eftir ár.
Stundum passar gjöfin illa í pappaegg og þá er bara að láta hugmyndaflugið ráða.
Ég hef nokkrum sinnum notað pappírspoka enda skemmtilegt að skreyta og endurnýta þannig poka sem manni hafa áskotnast.
Eitt árið skreytti ég eggjabakka og fyllti af góðgæti
Börnin hafa hingað til fengið tvö pappaegg, annað með  gotteríi t.d. jarðarber, bláber, hlaup, súkkulaði eða ávaxtaskvísu. Í hinu egginu er lítil gjöf t.d. trekkibíll, fótboltaspil, pokémonkort eða lego. Við höfum svo pakkað eggjunum inn í mismunandi servíettur (t.d. eitt barn með blómaservíettu, næsta með jólaservíettu) þannig að litlir gormar eigi auðvelt með að finna sín egg þó þau kunni ekki að lesa og séu æst í leitinni.
Í fyrra var páskaeggjaleitin í fyrsta sinn hjá okkur, enda komin með góðan garð núna. Guttinn var mjög spenntur fyrir þessu og til þess að stytta biðina og leyfa honum að taka þátt í undirbúningunum gerði guttinn svona líka fínt páskaskilti:
Hann tók einmitt þessa frábæru mynd af skiltinu sínu sjálfur, ósvikin mynd með puttanum inn á!
Ljúfar samverustundir, ferskt loft, sól og súkkulaði fyrir sálina = mæli með.
Email ThisBlogThis!Share to TwitterShare to FacebookShare to Pinterest
Labels: DIY, endurvinnsla, krakkaföndur, munsturlímband, náttúra, páskar, samvera, súkkulaði, Washi teip
Þrennt á þriðjudegi #12 Sól í hjartað
Á meðan við á Íslandi fáum meira en nóg af fallegum snjó sem við kunnum ekki að meta af því að það er komin apríl þá er ekki svo galið að fá smá  rafræna "sól í hjartað":
Vinahjón okkar urðu einu barni ríkari um daginn en við höfum ekkert komist til þess að heimsækja þau og dást að ríkidæminu því að þau eru öll búin að vera lasin og við erum líka búin að vera lasin...eins og svo margir aðrir á þessum árstíma. Ég smellti því bara smá sólskini í körfu og kom til þeirra
Hollusta fyrir líkamann og sálina. Og smáræði fyrir börnin: Baðlitir (svona gjafir sem gleðja og eyðast eru snilld!) og ekki minna snilldarlegur blöðrubolti. Guttinn minn á svona og þetta er mjög sniðugt, svo fyrirferðalítið að það er hægt að skella þessu í vasann og svo er boltinn bara blásinn upp og fjörið byrjar, næstum því hvar sem er því að boltinn er svo léttur.
Alveg sérlega ljúffengar og hreinlega ómótstæðilega heimabakaðar Bretzel.
Ef ég gæti sent ykkur eina rafrænt þá myndi ég gera það!
Guttinn hefur hingað til sérhæft sig í myndum sem eru á hreyfingu. Það þýðir að við fullorðnu eigum erfitt með að skilja öll fínheitin sem teiknuð voru nema að að fylgjast nákvæmlega með teikniferlinu og helst skrifa við myndina hvað er hvað. Um daginn kom hann með þessa ofurlitlu mynd sem hann var búinn að vanda sig mikið við að teikna og klippa út: " Mamma, þetta er dúkkan mín".
Sól og krúttlegheit beint í hjartastað.
Posted by Rósir og rjómi at 00:48 No comments:
Email ThisBlogThis!Share to TwitterShare to FacebookShare to Pinterest
Labels: gjafahugmynd, sængurgjafir, súkkulaði, vor, þrennt á þriðjudegi
Bókamerki úr flottum umbúðum
Kortér í jól föndraði ég bókamerki fyrir systkinabörn sem eru mér afar kær.
Hugmyndin var að gefa þeim "kósíkvöld í kassa"  þ.e. jólabíómyndir og nasl en mér fannst vanta eitthvað persónulegt með.
Þar sem ég stóð í búðinni og velti vöngum yfir hvaða nasl ég ætti að kaupa rakst ég á íslenska handgerða lúxus súkkulaðið frá Omnom. Smá smakk og sérlega fallegar umbúðir seldu mér súkkulaðið á nóinu!
Þegar heim var komið dúllaði ég svo við bókamerki úr súkkulaðiumbúðunum:
Svona voru bókamerkin að aftan.
("Bók í hönd" er ljóð eftir Þórarinn Eldjárn)
Einhvern veginn svona var svo lokaútkoman á "kósíkvöldi í kassa".
Posted by Rósir og rjómi at 21:08 1 comment:
Email ThisBlogThis!Share to TwitterShare to FacebookShare to Pinterest
Labels: endurvinnsla, föndur, gjafahugmynd, súkkulaði
Jólakveðja á síðasta degi jóla
Á síðasta degi jóla kemur síðbúin jólakveðja til lesenda Rósa og rjóma.
Svona voru jólakortin í ár. Afar einföld og fljótleg og mynd af fallega guttanum mínum í aðalhlutverki.
Ég dúllaði aðeins við umslögin
Þetta er sígildur stimpill sem að naut sín svona vel þegar ég litaði á hann með "stimpil-tússlitum".
Svolítið dúllerí en mér fannst áferðin svo falleg.
Ég dúllaði líka aðeins við gotteríiskörfu handa starfsmönnunum á leikskóla litla guttans
Fyllti hana með ýmiskonar góðgæti í margvíslegum skilningi
Setti  mikið af lífrænum vörum, ég er að æfa mig í að vera betri neytandi og jarðarbúi með því að velja oftar lífrænt og eða "Fair Trade". Það er oft hægt þegar maður velur gjafir.
Ég gleymdi að taka myndir af heimagerðu jólamöndlunum, en þær sem rötuðu upp í mig á meðan ég var að pakka þessum brögðuðust afar vel!
Ég vona að þið hafið það jafn gott yfir hátíðarnar og ég.
Gleðilegt nýtt ár og takk fyrir samfylgdina á því gamla.
Posted by Rósir og rjómi at 21:28 2 comments:
Email ThisBlogThis!Share to TwitterShare to FacebookShare to Pinterest
Labels: DIY, dúllerí, föndur, innpökkun, jól, kort, munsturlímband, súkkulaði, Washi teip
Engar áhyggjur, Rósir og rjómi eru ekkert að fara breytast í uppskriftablogg- en ég bara verð að nýta mér rjóma hlutann af nafninu og deila með ykkur þessari uppskrift.
Ég smellti í þessa kvöldið fyrir afmælisdaginn minn um daginn  og kippti með í vinnuna og hún sló í gegn. Ég var svo agalega montin af því að kaka sem að ég bakaði væri svona góð að ég verð að monta mig af henni hér!
Ég reyndar skil ekki núna að maður baki ekki bara alltaf súkkulaðimarengs, það er hin fullkomna blanda í mínum augum. Ekki spillir fyrir að rjómaostakremið er mjög líkt því sem er í uppáhalds ostakökunni minni. Þessi kaka er því fullkomin fyrir mína bragðlauka.
Fyrst ber að geta þess að ég studdist við þessa uppskrift hérna og þar má finna mjög ítarlegar leiðbeiningar. Ég breytti kökunni svolítið eftir mínu höfði.
50 gr brætt súkkulaði
Þeytið eggjahvítur og sykur saman, bætið svo kakóinu og edikinu við. Að lokum er bráðið súkkulaðið og kornflögurnar hrært varlega saman við. Bakist við 125 gráður í 60-75 mínútur.
1 tsk vanilludropar eða enn betra möluð vanilla (t.d. frá Rapunzel)
Hrærið saman rjómaost og sykur, bætið vanillunni við og þeytið svo rjómann smátt og smátt saman við.
Nú er að setja dýrðina saman:
Fyrst annar marengsbotninn og svo helminurinn af kreminu.
Ég valdi að hafa salthnetur á milli, salt er svo ljúffengt mótvægi við sætt og gott að hafa stökkar salthnetur
Svo hinn botninn og restin af kreminu.
Svo mæli ég með því að þið geymið kökuna í kæli eða enn betra, í frysti. Takið kökuna svo úr frysti ca. 2 tímum áður en hún er borinn fram og þá er hún enn hálf frosinn - það var sjúklega gott!
Kakan og kremið eru auðvitað mjög sæt og því fannst mér tilvalið að setja hindber ofan á, ekki spillir fyrir hvað þau eru falleg! Ég notaði 250gr af hindberjum (keypti þau frosinn og lét þau þiðna áður en ég skellti þeim á kökuna rétt áður en ég bara hana fram).
Posted by Rósir og rjómi at 14:45 1 comment:
Email ThisBlogThis!Share to TwitterShare to FacebookShare to Pinterest
Labels: kaka, súkkulaði, uppskrift
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.